# Erikseen sovittuja toimenpiteitä koskeva tarkastusraportti liittyen Rakennerahastorahoitukseen

***[toimeksiantajaorganisaation nimi]***

**Raportin tarkoitus sekä käyttöä ja jakelua koskeva rajoitus**

Erikseen sovittuja toimenpiteitä koskevan raportin tarkoituksena on yksinomaan olla Innovaatiorahoituskeskus Business Finlandille (jäljempänä Rahoittaja) avuksi sen määrittelemisessä, ovatko [rahoituksen saaja: nimi ja Y-tunnus] (jäljempänä Toimeksiantaja) raportoimat kokonaiskustannukset Rahoittajan rahoitusehtojen [päätöshetkellä voimassa olleiden rahoitusehtojen päivämäärä] (jäljempänä rahoitusehdot) ja mahdollisten rahoituspäätöksen erityisehtojen mukaisia.

Toimenpiteet koskevat Rahoittajan myöntämää rahoituspäätöstä ja sen rahoitusehtoja. Toimenpiteet on suoritettu yksinomaan siksi, että Rahoittaja voisi niiden perusteella arvioida rahoitusehtojen noudattamista eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja Rahoittajalle eikä muiden osapuolten pidä käyttää sitä eikä sitä pidä luovuttaa muille osapuolille. Rahoittajalla on kuitenkin oikeus luovuttaa tämä raportti muille viranomaisille rahoituksen valvontaa varten.

Raportti koskee vain mainittuja kustannustilityksiä, eikä se koske toimeksiantajan tilinpäätöstä kokonaisuutena.

**Toimeksiantajan velvollisuudet**

Toimeksiantaja ja Rahoittaja ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Toimeksiantaja, joka on myös vastuussa oleva osapuoli, vastaa projektin raportoinnista sekä oikeiden ja riittävien tietojen toimittamisesta tilintarkastajalle ja Rahoittajalle.

**Toimeksiannon suorittajan velvollisuudet**

Olemme suorittaneet erikseen sovittuja toimenpiteitä koskevan toimeksiannon kansainvälisen liitännäispalvelustandardin (ISRS) 4400 (uudistettu) *Erikseen sovittuja toimenpiteitä koskevat toimeksiannot* mukaisesti. Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Meillä ei ole edellytyksiä arvioida, ovatko kustannukset hankkeesta aiheutuneita menoja eikä sitä, liittyvätkö ne tutkimustoimintaan.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä.

Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisi raportoitu.

*Ammatillinen etiikka ja laadunhallinta*

Olemme riippumattomia Toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme.

Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.

**Toimenpiteet ja havainnot**

Olemme suorittaneet jäljempänä kuvatut erikseen sovitut toimen­piteet, jotka liittyvät Rahoittajan Toimeksiantajalle myöntämään rahoituspäätökseen diaarinumero [xxx/xx/xxxx] sekä koko projektin aikana [**dd.mm.yyyy – dd.mm.yyyy**] raportoituihin kustannuksiin yhteensä **xxx euroa[[1]](#footnote-1)**. Toimenpiteet on sovittu Toimeksiantajan kanssa [dd.mm.yyyy] päivätyissä toimeksiannon ehdoissa.

|  |  |
| --- | --- |
| Toimenpiteet | Havainnot |
| 1. Projektikirjanpito | |
| Saimme käyttöömme Toimeksiantajan projektikirjanpitoa koskevan kuvauksen ja haastattelimme [henkilön nimi] selvittääksemme   * 1. projektikirjanpidon toteutusta ja luotettavuutta,   2. jäljitettävyysketjun aukottomuutta ja   3. onko projektikirjanpito rahoitusehtojen mukainen. | Kuvaa Toimeksiantajan projektikirjan­pitoa koskevan kuvauksen ja haastattelun perusteella, miten projektikirjanpito on toteutettu. Kommentoi erityisesti projektikirjanpidon toteutukseen ja luotettavuuteen, jäljitysketjun aukottomuuteen sekä rahoitusehtojen noudattamiseen liittyviä seikkoja (mm. miten projektista aiheutuneet kustannukset ovat yksilöitävissä ja miten niiden yhteys kirjanpitoon ja raportoituihin kustannuksiin on todennettavissa). |
| 2. Työajanseuranta | |
| Saimme käyttöömme Toimeksiantajan työajanseurantaa koskevan kuvauksen ja haastattelimme [henkilön nimi] selvittääksemme   * 1. työajanseurannan toteutusta ja luotettavuutta   2. onko työajanseuranta rahoitusehtojen mukainen (pitääkö jokainen projektille työtä tekevä henkilö tuntitasoista työajanseurantaa ja kohdistaako työtunnit niille päiville, joina työ on tehty sekä vahvistaako työntekijän esihenkilö tai muu henkilö, jolle tehtävä työjärjestyksen mukaan kuuluu työtunnit vähintään kerran kuukaudessa). | Kuvaa Toimeksi­antajan projektin työajanseurantaa koskevan kuvauksen ja haastattelun perusteella, pitääkö jokainen projektille työtä tekevä henkilö tuntitasoista työajanseurantaa ja kohdistetaanko työtunnit niille päiville, joina työ on tehty sekä vahvistaako työntekijän esihenkilö tai muu henkilö, jolle tehtävä työjärjestyksen mukaan kuuluu työtunnit vähintään kerran kuukaudessa. |
| 3. Palkkakustannukset | |
| Suoritimme raportoitujen palkkakustannusten osalta alla mainitut toimenpiteet. Toimenpiteet kattoivat 30 % projektille raportoiduista rahapalkoista ja 15 % projektille tilitettyjen rahapalkkojen maksuista.   1. Vertasimme raporttiin sisältyvässä palkkaerittely­lomakkeessa tai -tulosteessa projektille raportoitua palkkasummaa projektin palkkakirjanpitoon. 2. Vertasimme palkkaerittelylomakkeessa tai -tulosteessa ilmoitettua projektiin käytettyä työajan osuutta (tai tunteja) organisaation työaikakirjanpitoon kohdennettuihin tietoihin. 3. Vertasimme palkkaerittelylomakkeella tai -tulosteella ilmoitettua raportointijaksolla maksettua kokonaisrahapalkkaa organisaation palkkakirjanpitoon.   Lisäksi haastattelimme [projektin palkkakirjanpidosta vastaavaa henkilöä xx] selvittääksemme, että projektille kohdistettujen palkkojen osalta on noudatettu organisaatiossa annettuja ohjeita ja yleisesti noudatettavia käytäntöjä. | Läpikäydyt raporttiin sisältyvän palkkaerittelyn tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...].  Otokseen kuului palkkaerittely/-t ajalta [dd.mm.yyyy – dd.mm.yyyy] ja henkilöt xxx. (erittely liitteenä)  Organisaatiossa *[on / ei ole]* noudatettu annettuja ohjeita ja yleisesti noudatettavia käytäntöjä. |
| 4. Muut kustannuslajit | |
| Saimme käyttöömme kustannuslajikohtaisen erittelyn raportissa ilmoitetuista kustannuksista ja suoritimme alla mainitut toimenpiteet. Toimenpiteet kattoivat 40 % projektille raportoiduista kustannuksista ja 15 % projektille tilitettyjen kustannusten maksuista. Selvitimme valittujen kustannusten osalta   * 1. perustuvatko ne projektikirjanpitoon ja Toimeksiantajan kirjanpitoon   2. ovatko niiden perusteena olevat menot maksettuja   3. ovatko ne projektin kestoaikana suoriteperusteisesti syntyneitä   4. kustannuslajikohtaista esittämistä   5. onko projektissa tehtyjen hankintojen osalta noudatettu hankintalainsäädäntöä sekä organisaation omaa hankintaohjeistuta. Olemme kiinnittäneet huomiota seuraaviin:      + hankintailmoitukset      + suorahankintojen perusteet      + hankinta-asiakirjojen luotettavuus      + hankintojen mahdollinen jakaminen osiin kynnysarvon kiertämiseksi      + tarjoajien tasapuolinen kohtelu.   6. sisältävätkö kustannukset tukikelvottomia kustannuksia (ks. rahoitusehtojen kohta ”Kustannukset, joita ei hyväksytä”)   Läpikäytyjen kustannusten osalta olemme selvittäneet, ovatko kustannukset Toimeksiantajan hyväksymiskäytäntöjen mukaisesti hyväksyttyjä.  Läpikäynnissä on selvitetty vain edellä mainittuja seikkoja. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä havaintojen yhteydessä. | Muiden kustannuslajien osalta totesimme, että   * 1. läpikäydyt kustannukset perustuvat projektikirjanpitoon ja Toimeksiantajan kirjanpitoon   2. kustannusten perusteena olevat menot on maksettu   3. kustannukset ovat projektin kesto­aikana suoriteperusteisesti syntyneitä   4. ne on kustannuslajikohtaisesti asianmukaisesti esitetty   5. hankintojen osalta on noudatettu hankintalainsäädäntöä sekä organisaation omaa hankintaohjeistusta   6. ne eivät sisällä tukikelvottomia kustannuksia.   Totesimme, että kustannukset *[ovat / eivät ole]* Toimeksiantajan hyväksymiskäytännön mukaisesti hyväksyttyjä.  Otokseen (40 %) kuului seuraavat tositteet (toimittajan nimi ja projektille kohdistettu arvonlisäveroton summa). Otokseen (15 %) kuului seuraavat tositteet (toimittajan nimi ja projektille kohdistettu arvonlisäveroton summa). (erittely liitteenä) |
| Seuraavien kustannuslajien osalta selvitimme lisäksi: | |
| 4a Matkakustannukset | **raportoitu summa, xxx euroa** |
| onko matkustuksessa käytetty organisaation omaa matkustusohjeistusta | Matkustuksessa *[on / ei ole]* käytetty organisaation omaa matkustusohjeistusta. |
| 4b Aine- ja tarvikekustannukset | **raportoitu summa, xxx euroa** |
| perustuvatko aine- ja tarvikekustannukset laskuun  ovatko Toimeksiantajan sisäiset aine- ja tarvikeveloitukset omakustannushintaisia | Aine- ja tarvikekustannukset *[perustuvat / eivät perustu]* laskuun.  Toimeksiantajan sisäiset aine- ja tarvikeveloitukset *[ovat / eivät ole]* omakustannushintaisia. |
| 4c Laiteostot | **raportoitu summa, xxx euroa** |
| sisältyvätkö laiteostot rahoituspäätöksen liitteenä olevaan kustannusarvioon  perustuvatko laitekustannukset laskuun  haastattelimme [xx/projektin johtoa] selvittääksemme projektille raportoitujen laiteostojen osalta, ovatko hankitut laitteet pääsääntöisesti projektin käytössä | Laiteostot *[sisältyvät / eivät sisälly]* rahoituspäätöksen liitteenä olevaan kustannusarvioon.  Laitekustannukset *[perustuvat / eivät perustu]* laskuun.  Projektille hankitut laitteet *[ovat / eivät ole]* olleet pääsääntöisesti projektin käytössä. |
| 4d Ostetut palvelut | **raportoitu summa, xxx euroa** |
| perustuvatko ostetut palvelut laskuun | Ostetut palvelut *[perustuvat / eivät perustu]* laskuun. |
| 4e Muut kustannukset | **raportoitu summa, xxx euroa** |
| perustuvatko muut kustannukset laskuun tai sisäiseen veloitukseen ja onko sisäisen veloituksen perusteet dokumentoitu | Muut kustannukset *[perustuvat / eivät perustu]* laskuun tai sisäiseen veloitukseen. Ja jos perustuvat sisäiseen veloitukseen, veloituksen perusteet *[on / ei ole]* dokumentoitu. |
| 5 Vastikkeettomat menot | |
| Haastattelimme [xx/projektin vastuullista johtajaa] selvittääksemme, onko myönnettyä rahoitusta käytetty vastikkeettomiin menoihin (esimerkiksi lahjoitukset ja apurahat). | Organisaatio *[on / ei ole]* käyttänyt rahoitusta vastikkeettomiin menoihin. Jos on, mihin? |
| 6. Projektin tulot | |
| Selvitimme, onko projektikirjanpitoon kirjattu tuloja projektin aikana. Kävimme läpi projektikirjanpidon pääkirjan tulotilien osalta. | Projektin aikana [*on / ei ole]* saatu tuloja. Jos tuloja on saatu, ne on raportoitu Rahoittajalle rahoitusehtojen mukaisesti. |

|  |  |
| --- | --- |
| 7. Taloudellinen / muu kuin taloudellinen toiminta | |
| Tutustuimme infrastruktuurin käytöstä pidettyyn seuranta-aineistoon, jossa kuvataan infrastruktuurin kapasiteetin käytön jakautumista taloudelliseen ja muuhun kuin taloudelliseen toimintaan. Selvitimme, onko Toimeksiantaja seurannut infrastruktuurin kapasiteetin käyttöä taloudelliseen ja muuhun kuin taloudelliseen toimintaan ja vastaako seuranta-aineiston mukainen toteutunut käyttö Rahoittajalle projektin alussa ilmoitettua käyttöä tai projektin aikana Rahoittajan hyväksymää uutta arviota. (Koskee infrastruktuurihankkeita) | Totesimme, että Toimeksiantaja [*on / ei ole*] seurannut infrastruktuurin kapasiteetin käyttöä taloudelliseen ja muuhun kuin taloudelliseen toimintaan. Infrastruktuurin seuranta-aineiston mukainen toteutunut käyttö [*vastaa / ei vastaa*] Rahoittajalle projektin alussa ilmoitettua käyttöä tai projektin aikana Rahoittajan hyväksymää uutta arviota kapasiteetin jakautumisesta taloudellisen ja muun kuin taloudellisen toiminnan kesken. |
| 8. Valvonta | |
| Tutustuimme paikan päällä tehdyistä varmennuksista ja/tai EAKR-tarkastuksesta tai muusta vastaavista toimenpiteistä seuranneisiin toimenpiteisiin ja selvitimme, onko Rahoittajan määräämät korjaavat toimenpiteet toteutettu. | Totesimme, että paikan päällä tehdyistä varmennuksista, EAKR-tarkastuksista tai muusta valvonnasta seuranneet, Rahoittajan määräämät korjaavat toimenpiteet on toteutettu. |
| 9. Projektin rahoitus | |
| Selvitimme kirjanpidosta projektin rahoituspäätöksen mukaisen rahoituksen toteutumisen projektiaikana. | Projektin rahoitus [*on / ei ole]* toteutunut rahoituspäätöksen mukaisena*.* |

paikka ja aika

Tilintarkastusyhteisö A  
HT/KHT/JHT/JHTT X:n allekirjoitus  
HT/KHT/JHT/JHTT X:n nimenselvennys, puhelinnumero ja sähköpostiosoite  
Tilintarkastusyhteisö A:n osoite ja postinumero

1. Tilintarkastaja toteaa projektin kokonaiskustannukset. [↑](#footnote-ref-1)